Okresná prokuratúra Považská Bystrica 
Ľ. Štúra 1, 017 01 Považská Bystrica 1

Sp. zn. : Pv 905/13/3306	Považská Bystrica, 13.12.2013
EEČ : 2-26-202-2013

U Z N E S E N I E

Trestná vec:	obvinený XXXXX 
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 18.05.2013 okolo 01.00 h na diskotéke v nočnom bare Majestic v Považskej Bystrici, na sídlisku Stred, bezdôvodne napadol pošk. XXXXX, trvale bytom XXXXX, XXXXX tak, že ku nemu pristúpil a otvorenou dlaňou ho udrel do oblasti líca na ľavú stranu tváre, následne ho otvorenou dlaňou udrel po zátylku a rukou zovretou v päsť pod ľavé oko, v dôsledku čoho sa pošk. XXXXX posadil na sedačku do boxu, pričom obv. XXXXX ku nemu pristúpil a udrel ho skleneným popolníkom do oblasti čela, čím mu spôsobil rezné rany o dĺžke 2 cm a 3 cm na čele vľavo, pomliaždenie čela s odreninami a natiahnutie krčnej chrbtice, pričom zranenia pošk. XXXXX obmedzovali v bežnom spôsobe života po dobu 5 dní, a to nosením krčného goliera, postupne ustupujúcou bolestivosťou a v prípade rezných rán na čele aj čiastočne znemožnenými hygienickými návykmi

lebo je trestné stíhanie neprípustné podľa § 9 odsek 1 písmeno d

Odôvodnenie:
Poverený príslušník Obvodného oddelenia PZ Pov. Bystrica uznesením ČVS:ORP-XXXXX/PB-PB-2013 zo dňa 19.07.2013 podľa § 199 ods. 1 Tr. poriadku začal trestné stíhanie vo veci prečinu výtržníctva podľa § 364 ods. 1 písm. a/ Tr. zákona.

Poverený príslušník Obvodného oddelenia PZ Pov. Bystrica uznesením ČVS:ORP-XXXXX/PB-PB-2013 zo dňa 30.08.2013 podľa § 206 ods. 1 Tr. poriadku vzniesol obvinenie XXXXX, nar. XXXXX, za prečin výtržníctva podľa § 364 ods. 1 písm. a/ Tr. zákona v podstate na tom skutkovom základe, že dňa 18.05.2013 okolo 01.00 h na diskotéke v nočnom bare Majestic v Považskej Bystrici na sídlisku Stred, bezdôvodne napadol pošk. XXXXX, trvale bytom XXXXX, XXXXX, tak, že ku nemu pristúpil a  otvorenou dlaňou ho udrel do oblasti líca na ľavú stranu tváre, následne ho otvorenou dlaňou udrel po zátylku a rukou zovretou v päsť pod ľavé oko, v dôsledku čoho sa pošk. XXXXX posadil na sedačku do boxu, pričom obv. XXXXX ku nemu pristúpil a udrel ho skleneným popolníkom do oblasti čela, čím mu spôsobil rezné rany dĺžky 2 cm a 3 cm na čele vľavo, pomliaždenie čela s odreninami a natiahnutie krčnej chrbtice, pričom zranenia pošk. XXXXX obmedzovali v bežnom spôsobe života po dobu 5 dní, a to nosením krčného goliera, postupne ustupujúcou bolestivosťou a v prípade rezných rán na čele aj čiastočne znemožnenými hygienickými návykmi.

V priebehu trestného stíhania vedeného proti obv. XXXXX boli vypočutí: obv. XXXXX, svedok - poškodený XXXXX, boli zabezpečené listinné dôkazy - znalecký posudok MUDr. Hajtmana, PhD., znalca z odboru zdravotníctvo, odvetvie súdne lekárstvo, lekárske správy, správy na obv. XXXXX odpis registra trestov a úmrtný list č. XXXXX.

	Mediačna a probačná úradníčka Okresného súdu Považská Bystrica v predmetnej trestnej veci vytvorila podmienky na schválenie zmieru a zastavenie trestného stíhania, pričom dňa 22.11.2013 predložila tunajšej prokuratúre vyšetrovací spis ČVS:ORP-XXXXX/PB-PB-2013 spolu s výsledkom mediácie.
	
Následne na tunajšej prokuratúre bolo zistené, že obv. XXXXX zomrel.

	Na základe uvedeného bol z Matričného úradu XXXXX zabezpečený úmrtný list č. XXXXX. 

Z úmrtného listu č. XXXXX vystaveného dňa 09.12.2013, zapísaného v knihe úmrtí matričného úradu XXXXX nepochybne vyplýva, že obv. XXXXX, nar. XXXXX, naposledy trvale bytom XXXXX, XXXXX dňa XXXXX zomrel, preto bolo potrebné rozhodnúť tak, ako je to uvedené vo výrokovej časti tohto uznesenia. 

Podľa § 215 odsek 1 písm. d/ Tr. poriadku prokurátor zastaví trestné stíhanie, ak je trestné stíhanie neprípustné podľa § 9 Tr. poriadku. 

V rámci takto vymedzeného ustanovenia prokurátor zo zákona musí trestné stíhanie zastaviť, keď sa hodnoverným spôsobom dozvie o vzniku niektorého z dôvodov uvedeného v § 9 odsek 1 Trestného poriadku. 

	Podľa § 9 odsek 1 písm. d/ Tr. poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu kto zomrel alebo bol vyhlásený za mŕtveho. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Radoslava Drdáková
prokurátorka